Okresná prokuratúra Košice II 
Mojmírova 5, 040 46 Košice 1 	

Sp. zn. : 1 Pv 42/13/8803	Košice II, 26.6.2015
EEČ : 2-64-200-2015

U Z N E S E N I E

Trestná vec:	obvinený XXXXX  
Prečin:	Falšovanie a pozmeňovanie verejnej listiny, úradnej pečate, úradnej uzávery, úradného znaku a úradnej značky podľa § 352 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice II
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: kuchár-čašník
sa v skúšobnej dobe, určenej uznesením prokurátora Okresnej prokuratúry XXXXX II zo dňa 5.4.2013, spisová značka 1 Pv 42/13/8803, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v trestnej veci vedenej proti obv. XXXXX  pre trestný čin falšovanie a pozmeňovanie verejnej listiny, úradnej pečate, úradnej uzávery, úradného znaku a úradnej značky  podľa § 352 ods. 1  Trestného zákona, ktorého sa dopustil tak, že : 

v presne nezistenom čase na nezistenom mieste si zabezpečil falošné maturitné vysvedčenie o vykonaní maturitnej skúšky, ktorú mal vykonať na Súkromnej hotelovej akadémii v Prešove na ul. Volgogradskej  č. 8, študijný odbor a zameranie 63236, forma štúdia trojročné nadstavbové ďiaľkové štúdium, školský rok 2005/2006, trieda 3.A, pod číslom protokolu o maturitnej skúške 8, ktoré následne v roku 2010 v prijímacom konaní predložil v úmysle použiť ho ako pravé pri uchádzaní za študenta Vysokoej školy bezpečnostného manažérstva v Košiciach na ul. Kukučínova č. 17, kde bola aj na základe tohto vysvedčenia prijatý, pričom na SHA, Volgogradská č. 8, Prešov neštudoval a maturitnú skúšku nevykonal, 

Uznesením prokurátora Okresnej prokuratúry XXXXX II zo dňa 5.4.2013, spisová značka 1 Pv 42/13/8803, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
24 mesiacov
Odôvodnenie:
Uznesením prokurátora Okresnej prokuratúry XXXXX II sp.zn. 1 Pv 42/13/8803 zo dňa 05.04.2013 bolo podľa § 216 ods. 1 Trestného poriadku podmienečne zastavené trestné stíhanie vedené proti obv. XXXXX  pre trestný čin falšovanie a pozmeňovanie verejnej listiny, úradnej pečate, úradnej uzávery, úradného znaku a úradnej značky  podľa § 352 ods. 1  Trestného zákona  na tom skutkovom základe, ako je to uvedené vo výrokovej  časti tohto uznesenia. 

Podľa § 216 ods.2 Tr. poriadku bola obvinenému určená skúšobná doba v trvaní 24 mesiacov, ktorá začala plynúť právoplatnosťou rozhodnutia o podmienečnom zastavení trestného stíhania, a to 20.04.2013. 

Skúšobná doba podmienečného zastavenia trestného stíhania uplynula dňa 20.04.2015.

Z odpisu z registra trestov vyplýva, že obv. XXXXX nebol v skúšobnej dobe odsúdený. 

Z výpisu z Ústrednej evidencie priestupkov MV SR, zo správy Okresného dopravného inšpektorátu Okresného riaditeľstva PZ XXXXX a z evidenčnej karty vodiča vyplýva, že počas skúšobnej doby nebol obv. XXXXX riešený v priestupkovom konaní. 

Lustráciou v policajnom systéme Avízo, ako aj lustráciou v evidenciách Generálnej prokuratúry SR bolo zistené, že v súčasnej dobe sa voči XXXXX nevedie žiadne trestné stíhanie.

Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. 

Vzhľadom na to, že obv. XXXXX splnil podmienky uvedené v § 217  Trestného poriadku,  bolo potrebné rozhodnúť tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Andrej Šaro
prokurátor